laion/Wikipedia-Exotic huggingface dataset:
হারানো উপদ্বীপ

হারানো উপদ্বীপ বা লস্ট পেনিন্সুলা (ইংরেজি: Lost Peninsula) হলো মার্কিন যুক্তরাষ্ট্রের মিশিগান অঙ্গরাজ্যের একটি ক্ষুদ্র ছিটমহল। এটি রাজ্যের দক্ষিণ-পূর্ব কোণে মনরো কাউন্টির অংশ। ১৮৩৫ ও ১৮৩৬ সালে টালিডো যুদ্ধে সীমান্ত বিরোধের ফলে ওহাইও বা মিশিগান অঞ্চল টালিডো স্ট্রিপ নামে পরিচিত একটি এলাকা নিয়ন্ত্রণ করবে কি-না তা নির্ধারণ করার জন্য হারানো উপদ্বীপ সৃষ্টি হয়েছিল। টালিডো যুদ্ধের পরে, মাউমি নদীর অগ্রভাগের ঠিক উত্তরে প্রায় ৪১°৪৪' উত্তর অক্ষাংশ রেখায় রাজ্যের সীমানা প্রতিষ্ঠিত হয়েছিল। ফলে ওহাইও রাজ্য নদী ও টালিডো নগরী উভয়ই পায়। যাইহোক, ক্ষুদ্র অটোয়া নদী জুড়েই রাজ্য সীমা নির্ধারিত ছিল এবং এর নদীর তীরে উপদ্বীপ ভাগ হয়ে যায়। নদীর তীরে অবস্থিত রাজ্য সীমার উত্তরের অংশটি মিশিগানেই রয়ে গেছে, কিন্তু রাজ্যের বাকি অংশের সাথে এর আর কোনো প্রকার ভূমি সংযোগ নেই। এই কারণে এলাকাটি "হারানো উপদ্বীপ" বা "লস্ট পেনিন্সুলা" নামে পরিচিতি লাভ করে। ক্ষুদ্র এই উপদ্বীপটিতে বসবাসকারী মিশিগানেফ আনুমানিক ১৪০ বাসিন্দাদেরকে উত্তরে মিশিগানের বাকি অংশে যাওয়ার জন্য পূর্বে ১০ মিনিট গাড়ি চালিয়ে দক্ষিণে লুকাস কাউন্টি, ওহিওতে যেতে হয়। হারানো উপদ্বীপ এরি টাউনশিপ দ্বারা প্রশাসিত হয়। পাবলিক স্কুলের শিক্ষার্থীদের মিশিগানের স্কুলে পড়ার জন্য ওহাইও হয়ে যেতে হয়। প্রায় ২৫০ একর এলাকাজুড়ে উপদ্বীপটিতে একটি মেরিনা ও দুটি রেস্তোরাঁর পাশাপাশি কিছু বাড়িও রয়েছে। ১৯৬৫ সালের পাম সানডে টর্নেডো প্রাদুর্ভাবের সময় উপদ্বীপে দুইজন নিহত হন। ২০০৫ সালে, উপদ্বীপটিতে ৩০০টি বিলাসবহুল কনডোমিনিয়াম ইউনিট নির্মাণের একটি প্রস্তাব দেওয়া হয়েছিল, কিন্তু শেষ পর্যন্ত পানি সরবরাহের সমস্যার জন্য তা প্রত্যাহার করা হয়। "The History of the Lost Peninsula" [হারানো উপদ্বীপের ইতিহাস] (ইংরেজি ভাষায়)। লস্ট পেনিন্সুলা মারিনা। জুন ৪, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ৪, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Once-disputed land now somewhat part of both states" [একসময়কার বিরোধপূর্ণ ভূমি বর্তমানে কিছুটা হলেও উভয় রাজ্যেরই অংশ]। ডিট্রয়েট ফ্রি প্রেস (ইংরেজি ভাষায়)। নভেম্বর ২৬, ২০১১। পৃষ্ঠা A1 – Newspapers.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লস্ট পেনিন্সুলা মেরিনা। "Lost Peninsula Marina"। মে ১৪, ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ৪, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The story of Michigan's Lost Peninsula" [মিশিগানের হারানো উপদ্বীপের কাহিনী]। মিশিগান রেডিও। জুলাই ৯, ২০১৫। সংগ্রহের তারিখ অক্টোবর ৪, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lost Peninsula Takes Stand" [হারানো উপদ্বীপ অবস্থান নিয়েছে]। দ্য নিউজ-প্যালাডিয়াম (বেন্টন হারবার, মিশিগান)। জুলাই ২, ১৯৬৫। পৃষ্ঠা ৩৬। সংগ্রহের তারিখ অক্টোবর ৪, ২০১৭ – Newspapers.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ভেলেকেট, ল্যারি (জুন ২২, ২০০৫)। "Erie Township: Lost Peninsula waterfront area scheduled to have a face-lift"। দ্য ব্লেইড। টালিডো, ওএইচ। সংগ্রহের তারিখ অক্টোবর ৪, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লুন্ঠনাত্মক দাম নির্ধারণ

লুন্ঠনাত্মক দাম নির্ধারণ (ইংরেজি: Predatory pricing) বলতে এক ধরনের দাম নির্ধারণ কৌশলকে বোঝায়, যাতে বাজারের কোনও আধিপত্য বিস্তারকারী ব্যবসা প্রতিষ্ঠান তার প্রতিযোগীদের তুলনায় ইচ্ছাকৃতভাবে কম দামে পণ্য বা সেবা বিক্রির পদ্ধতি প্রয়োগ করে, যার উদ্দেশ্য স্বল্প মেয়াদে লোকসানের শিকার হলেও দীর্ঘমেয়াদে বাজারে আধিপত্য বজায় রাখা বা বৃদ্ধি করা। এর লক্ষ্য হল শিল্পখাতে বিদ্যমান কিংবা সম্ভাব্য প্রতিযোগীদের বাজার থেকে বেরিয়ে যেতে বাধ্য করা, কেননা তারা লোকসানের শিকার না হয়ে আধিপত্য বিস্তারকারী ব্যবসা প্রতিষ্ঠানটির সাথে প্রতিযোগিতায় এঁটে উঠতে পারে না। যখন প্রতিযোগী প্রতিষ্ঠানগুলি বিলুপ্ত হয়ে যায়, তখন আধিপত্য বিস্তারকারী প্রতিষ্ঠানটি বাজারের আরও বড় অংশের অধিকারী হয় এবং তাদের পণ্য বা সেবার দাম দীর্ঘ মেয়াদে একচেটিয়া পর্যায়ে উন্নীত করে প্রাথমিক স্বল্পমেয়াদী ক্ষতি পুষিয়ে নেয়। লুন্ঠনাত্মক দাম নির্ধারণ ও প্রতিযোগিতামূলক দাম নির্ধারণের মধ্যে পার্থক্য হল এই যে প্রথমোক্তটিতে আধিপত্য বিস্তারকারী ব্যবসাটি পুষিয়ে নেওয়ার দশাতে চড়া দাম হাঁকায় এবং যেহেতু বাজারে ব্যবসা প্রতিষ্ঠানের সংখ্যা কমে যায়, সেহেতু ক্রেতাদের জন্য লভ্য পছন্দযোগ্য পণ্য বা সেবার সংখ্যাও হ্রাস পায়, ফলে ঐ চড়া দামেই ক্রেতারা পণ্য বা সেবা কিনতে বাধ্য হয়। লুন্ঠনাত্মক দাম  নির্ধারণের ফলে সাধারণত ভোক্তাদের ক্ষতি হয় এবং এটিকে বহু আইনি এখতিয়ারভুক্ত এলাকাতে প্রতিযোগিতা-বিরুদ্ধ হিসেবে গণ্য করা হয়। কিছু কিছু প্রতিযোগিতা আইনের অধীনে এটির চর্চা বেআইনি গণ্য করা হয়। মাত্রাতিরিক্ত দাম নির্ধারণ যোগসাজশী ব্যবসায়ী চক্র "Glossary of Statistical Terms"। OECD। জানুয়ারি ৩, ২০০২। আগস্ট ৬, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ২২, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Guidance on the Commission's Enforcement Priorities in Applying Article 82 of the EC Treaty to Abusive Exclusionary Conduct by Dominant Undertakings"। European Commission। ফেব্রুয়ারি ২৪, ২০০৯। Paragraph 63। সংগ্রহের তারিখ এপ্রিল ২২, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Predatory Pricing" (পিডিএফ)। OECD। ১৯৮৯। সংগ্রহের তারিখ এপ্রিল ২২, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) FDIC Consumer Compliance Examination Manual (পিডিএফ)। জুন ২০১৯। পৃষ্ঠা II – 2.1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাংলাদেশের নৌপরিবহনমন্ত্রী

নৌপরিবহনমন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি নৌপরিবহন মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'গৃহায়ন ও গণপূর্তমন্ত্রী' হিসাবে নিয়োগ প্রাপ্ত হন। নৌপরিবহনমন্ত্রী হিসাবে দায়িত্ব পালনকারীদের তালিকা নিম্নরূপ: রাজনৈতিক দল       বাংলাদেশ আওয়ামী লীগ       বাংলাদেশ জাতীয়তাবাদী দল       জাতীয় পার্টি       নির্দলীয় "নৌ-পরিবহন মন্ত্রণালয়ের মাননীয় মন্ত্রী/উপদেষ্টাগণের নাম ও মেয়াদকাল"। বাংলাদেশ জাতীয় তথ্য বাতায়ন। ৩ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২১।
ফিউজিটিভ পিসেস

ফিউজিটিভ পিসেস অ্যান মাইকেলসের উপন্যাস। এর গল্পটি দুটি ভাগে বিভক্ত। প্রথমটি ইহুদি গণহত্যা থেকে বেঁচে যাওয়া পোলীয় ইয়াকব বিরকে কেন্দ্র করে, এবং দ্বিতীয়টি ইহুদি গণহত্যা থেকে বেঁচে যাওয়া বেনকে কেন্দ্র করে। এটি ১৯৯৬ সালে কানাডায় প্রথম প্রকাশিত হয় এবং পরের বছর যুক্তরাজ্যে প্রকাশিত হয়। প্রকাশের পর উপন্যাসটি একাধিক পুরস্কার অর্জন করে, তন্মধ্যে রয়েছে বুকস ইন কানাডা ফার্স্ট নভেল পুরস্কার, ট্রিলিয়াম বই পুরস্কার, কথাসাহিত্যে অরেঞ্জ পুরস্কার, গার্ডিয়ান ফিকশন পুরস্কার, জিউইশ কোয়ার্টারলি-উইনগেট পুরস্কার। উপন্যাসটি দুই বছরের বেশি সময় কানাডায় সর্বোচ্চ বিক্রীত বই ছিল এবং এটি ২০টির অধিক ভাষায় অনূদিত হয়। ইয়াকব বির - তার শহরে ইহুদি গণহত্যা থেকে বেঁচে যাওয়া একমাত্র ব্যক্তি, যাকে আথোস উদ্ধার করে। সে খুবই বুদ্ধিমান ছেলে এবং পরবর্তীকালে সে প্রখ্যাত কবি হয়। আথোস রুসোস - একজন ভূতাত্ত্বিক, যিনি ইয়াকব বিরকে বাঁচান এবং তার অভিবাবক হন। তিনি ইয়াকবকে বিজ্ঞানের সৌন্দর্য শিখান। বেন - ইয়াকব ও তার কবিতার প্রশংসাকারী। সে ইয়াকবের দিনলিপি খুঁজতে গ্রিসে যায়। "Library of Toronto Profile"। লাইব্রেরি অব টরন্টো। ২৯ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২১।  ক্রাউন, সারা (২০০৯-০৫-০১)। "Interview: Anne Michaels"। দ্য গার্ডিয়ান (ইংরেজি ভাষায়)। আইএসএসএন 0261-3077। সংগ্রহের তারিখ ৩ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লিনা খান

লিনা খান (জন্ম ৩রা মার্চ, ১৯৮৯, লন্ডন, যুক্তরাজ্য) একজন মার্কিন আইনবিদ ও ২০২১ সাল থেকে মার্কিন কেন্দ্রীয় বাণিজ্য কমিশন (ফেডারেল ট্রেড কমিশন) সংস্থাটির সভাপতি। তিনি যুক্তরাষ্ট্রের ইয়েল বিশ্ববিদ্যালয়ের আইন শিক্ষা প্রতিষ্ঠানের ছাত্রী ছিলেন। ছাত্রজীবনে তিনি মার্কিন যুক্তরাষ্ট্রের অছিবিরোধী আইন ও প্রতিযোগিতা আইন বিষয়ে তাঁর গবেষণাকর্মের জন্য পরিচিতি লাভ করেন। তিনি কলাম্বিয়া বিশ্ববিদ্যালয়ের আইন শিক্ষাপ্রতিষ্ঠানের একজন সহযোগী অধ্যাপক। ২০২১ সালের জুন থেকে তিনি ফেডারেল ট্রেড কমিশনের প্রধানের দায়িত্ব পালন করছেন। এর আগে ২০২১ সালের মার্চ মাসে মার্কিন রাষ্ট্রপতি জো বাইডেন তাঁকে এই পদে নিযুক্তি দান করেন। মাত্র ৩২ বছর বয়সে এই পদে নিযুক্ত খান সংস্থাটির ইতিহাসের সবচেয়ে কমবয়সী সভাপতি। লিনা খান যুক্তরাজ্যের লন্ডন নগরীতে ১৯৮৯ সালের ৩রা মার্চ জন্মগ্রহণ করেন। তাঁর বাবা-মা পাকিস্তানি বংশোদ্ভূত ব্রিটিশ নাগরিক। খান তাঁর বাবা-মায়ের সাথে ১১ বছর বয়সে মার্কিন যুক্তরাষ্ট্রে অভিবাসী হন। ২০১০ সালে তিনি উইলিয়ামস কলেজ থেকে স্নাতক হন। সেখানে তিনি হানা আর্ডেন্টের উপরে একটি সন্দর্ভ রচনা করেন। উইলিয়ামস কলেজে ছাত্রীজীবনে তিনি সেখানকার ছাত্র সংবাদ পত্রিকাটির সম্পাদক ছিলেন। স্নাতক হবার পরে তিনি নিউ আমেরিকা ফাউন্ডেশন নামক সংগঠনে যোগদান করেন এবং সেখানে একচেটিয়া ব্যবসা-বিরোধী গবেষণাকর্ম সম্পাদনা করেন ও ওপেন মার্কেটস প্রোগ্রাম (উন্মুক্ত বাজার প্রকল্প) নিয়ে লেখেন। ২০১৭ সালে তিনি ইয়েল বিশ্ববিদ্যালয়ের আইন বিদ্যালয় থেকে জুরিস ডক্টর তথা আইনবিদ্যায় ডক্টরেট উপাধি লাভ করেন। সেখানে তিনি ইয়েল জার্নাল অভ এডুকেশন নামক গবেষণা সাময়িকীর পত্রজমাদান সম্পাদক হিসেবে কাজ করেন। ব্যক্তিগত জীবনে লিনা খান হৃদরোগ বিশেষজ্ঞ শাহ আলীর স্ত্রী। Streitfeld, David (সেপ্টেম্বর ৭, ২০১৮)। "Amazon's Antitrust Antagonist Has a Breakthrough Idea"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ সেপ্টেম্বর ৮, ২০১৮।  Khan, Lina (মার্চ ২৮, ২০২১)। "Senate Commerce Committee Nominee Questionnaire, 117th Congress"। United States Senate Committee on Commerce, Science, and Transportation। এপ্রিল ২১, ২০২১ তারিখে মূল থেকে আর্কাইভ করা।  "Title Page"। Yale Journal on Regulation। 33: [i]। ২০১৬।
প্রোড্রোমোস

প্রোড্রোমোস (গ্রিক: Πρόδρομος) সাইপ্রাসের একটি ছোট গ্রাম। এটি সমুদ্রপৃষ্ঠ থেকে ১,৩৮০ মিটার (৪,৫৩০ ফু) উপরে অবস্থিত এবং সাইপ্রাসের সর্বোচ্চ গ্রাম হিসেবে পরিচিত। এটি দ্বীপের শীতকালীন খেলাধুলার প্রধান কেন্দ্র এবং কাছাকাছি মাউন্ট অলিম্পাস-এ তিনটি স্কি করার জায়গা রয়েছে। গ্রামটি লিমাসোল জেলার অন্তর্গত। এখানে বছরের পর বছর ধরে বাসিন্দার সংখ্যা ক্রমাগত হ্রাস পেয়েছে; ২০১১ সালের আদমশুমারি[হালনাগাদ] অনুসারে সেখানে মাত্র ১২৩ জন স্থায়ী বাসিন্দা ছিল, যদিও সেখানে ২৪০ টিরও বেশি বাসস্থান রয়েছে যা বেশিরভাগই গ্রীষ্ম এবং অন্যান্য ছুটির সময় অস্থায়ীভাবে পূর্ণ থাকে। প্রোড্রোমোস গ্রামটি পাহাড়ের ধারে অবস্থিত এবং ট্রুডোসের ঘন পাহাড়ী সবুজ গাছপালা আচ্ছাদিত। অল্প সংখক বাসিন্দার প্রোড্রোমোস এমন একটি গ্রাম যা সারা বছর ভ্রমণকারীদের মন জয় করে। কারণ শীতকালে গ্রামটির সবকিছু তুষারে ঢেকে থাকে এবং গ্রীষ্মকালে সেখানে শীতল আবহাওয়া থাকে। প্রোড্রোমোসের নামকরণ করা হয়েছে জন দ্য ব্যাপটিস্ট এর নামানুসারে, যাকে সাধারণত গ্রিক সনাতনপন্থী ঐতিহ্যে 'প্রোড্রোমোস' (খ্রিস্টের অগ্রদূত) হিসাবে উল্লেখ করা হয়। প্রোড্রোমোসে শীতকালীন সময়ে তুষার প্রায়শই এক মিটার ছাড়িয়ে যায় এবং বেশ কয়েক সপ্তাহ ধরে গ্রামটিকে ঢেকে রাখে। কখনও কখনও এখানকার তাপমাত্রা শূন্যের নিচে নেমে যায়। এছাড়া গ্রাম থেকে অল্প দূরত্বে ট্রুডোস স্কি সেন্টার রয়েছে। এসব কারণে শীতকালীন পর্যটনের জন্য ভ্রমণকারীদের একটি প্রিয় গন্তব্য প্রোড্রোমোস। বসন্তের আগমনের সাথে সাথে, অনেকেই যারা পাহাড়ে, প্রাকৃতিক ট্রেইলে হাইকিং উপভোগ করেন তাঁরা সাধারনত প্রড্রোমোসের সরাইখানা এবং ক্যাফেতে একটি আরামদায়ক লাঞ্চ বা কফির জন্য থামেন। গ্রীষ্মে প্রোড্রোমোসের স্থানীয় বাসিন্দারা তাদের বাড়ি ভাড়া দিয়ে থাকেন। যারা গ্রীষ্মকাল পাহাড়ে কাটাতে চান, প্রকৃতি উপভোগ করতে চান, যারা ক্যাম্পিং পছন্দ করেন তাঁরা এসব বাড়ি ভাড়া নিয়ে থাকেন। এছাড়াও একটি ক্যাম্পিং সাইট রয়েছে যার নাম “কাম্বি টু কালোগেরু”। প্রোড্রোমোসে ভূমধ্যসাগরীয় জলবায়ু (কোপেন: Csa) অনুভব করা যায় যেখানে উষ্ণ থেকে গরম, শুষ্ক গ্রীষ্ম এবং ঠান্ডা থেকে ঠান্ডা, খুব আর্দ্র শীত। - সাইপ্রাস ফরেস্ট্রি কলেজ: সাইপ্রাস ফরেস্ট্রি কলেজ প্রোড্রোমোস গ্রামে অবস্থিত। এটি একটি সরকারি প্রতিষ্ঠান, যা কৃষি, প্রাকৃতিক সম্পদ এবং পরিবেশ মন্ত্রণালয়ের বন বিভাগের অন্তর্গত। এটি ১৯৫১ সালে প্রতিষ্ঠিত হয়েছিল। LIVING QUARTERS, HOUSEHOLDS AND POPULATION ENUMERATED BY DISTRICT,MUNICIPALITY/COMMUNITY AND POSTAL CODE (1.10.2011), Cyprus Statistical Service. http://www.cystat.gov.cy/mof/cystat/statistics.nsf/populationcondition_22main_en/populationcondition_22main_en?OpenForm&sub=2&sel=2 ওয়েব্যাক মেশিনে আর্কাইভকৃত ১২ জুন ২০১৮ তারিখে "Prodromos - Cyprus"। Cyprus (ইংরেজি ভাষায়)। সংগ্রহের তারিখ ২০১৯-০৭-১৬।  "Climatological and Meteorological Reports - Prodromos - 1991 - 2005" (পিডিএফ)। ২০১৬-০৩-২৭ তারিখে মূল (pdf) থেকে আর্কাইভ করা। সংগ্রহের তারিখ ২০১৭-০৬-২৯।  "Cyprus Forestry College"। http://www.moa.gov.cy। The Ministry of Agriculture, Rural Development and Environment, Republic of Cyprus। সংগ্রহের তারিখ ৪ নভেম্বর ২০২১।  |ওয়েবসাইট= এ বহিঃসংযোগ দেয়া (সাহায্য) প্রোড্রোমোস পৌরসভা ওয়েবসাইট ওয়েব্যাক মেশিনে আর্কাইভকৃত ৩১ অক্টোবর ২০২০ তারিখে
নগর দর্পনে

নগর দর্পনে হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি আশুতোষ মুখোপাধ্যায় এর গল্প অবলম্বনে নির্মিত। এই চলচ্চিত্রটি ১৯৭৫ সালে এম এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ছায়া দেবী, হারাধন বন্দ্যোপাধ্যায়। সারসংক্ষেপঃ- অনুপম চক্রবর্তী একজন সুশিক্ষিত, নম্র, সদয় মনের মানুষ যার লেখালেখির স্বভাব রয়েছে। একজন কর্মজীবী ​​হওয়ার পাশাপাশি তিনি একজন উদীয়মান লেখক হিসেবে পরিচিত ছিলেন। স্ত্রী শ্রীলেখাকে নিয়ে কলকাতায় থাকতেন তিনি। অনুপম বরাবরই একজন ভালো ছেলে ছিলেন। গ্রামে বসবাসকারী তার মাকে তিনি ভালোবাসতেন এবং শ্রদ্ধা করতেন। অনুপম যখন ছোট ছিলেন তখন কলকাতায় এসেছিলেন এবং নিজেকে একটু একটু করে প্রতিষ্ঠিত করেছিলেন। তিনি তার ছোট ভাইদের কলকাতায় নিয়ে আসেন এবং তাদের শিক্ষার জন্য অর্থ যোগান দেন। এমনকি তিনি তার ছোট ভাইকে উচ্চ শিক্ষার জন্য বিদেশে পাঠাতে গিয়েছিলেন। তবে তার ভাইদের বড় হওয়ার সাথে সাথে জিনিসগুলি ভিন্ন হয়ে যায়। তার ছোট ভাই পুলিশ বাহিনীতে যোগ দেয় এবং তার পরিবারের ইচ্ছার বিরুদ্ধে বিয়ে করে। তার ছোট ভাই তার পরীক্ষায় ফেল করে। এর মধ্যেই তার পেশাগত জীবনে ঝামেলা শুরু হয়। তার দুর্নীতিগ্রস্ত বস তাকে তার ইচ্ছার বিরুদ্ধে কাজ করতে বাধ্য করে। অনুপম নিজেকে সেই জগতের ঘূর্ণিতে আটকা পড়ে যা তিনি একবার নিজের হাতে পরিপূর্ণতা অর্জন করেছিলেন। একটু একটু করে সে তার মন হারাতে শুরু করে এবং নিজেকে প্রকাশ করার চেষ্টায় পাগলের মতো আচরণ করতে শুরু করে। তাকে তার ভাই মারধর করে পাগলাগারোদ পাঠানো হয়। শ্রীলেখা তার স্বামীকে বুঝতে ব্যর্থ হওয়ার জন্য তার ভুল বুঝতে পেরে তাকে ফিরিয়ে আনতে যায়। কিন্তু অনেক দেরি হয়ে গেছে। অনুপম তাকে চিনতে পারছে না। সে এমন এক অবস্থায় যায় যেখান থেকে কেউ তাকে ফিরিয়ে আনতে পারবে না। উত্তম কুমার কাবেরী বোস সুপ্রিয়া চৌধুরী হারাধন বন্দ্যোপাধ্যায় দিলীপ মুখোপাধ্যায় ছায়া দেবী গুরুদাস ব্যানার্জি নন্দিতা বোস বিপ্লব চ্যাটার্জি বীরেন চ্যাটার্জি প্রশান্ত চট্টোপাধ্যায় পার্থ প্রতিম চৌধুরী কৌশিক ঘোষ শিশির মিত্র গীতা প্রধান সুব্রত সেনশর্মা "Nagar Darpane (1975) - Review, Star Cast, News, Photos"। Cinestaan। ২০২১-১১-০৩ তারিখে মূল থেকে আর্কাইভ করা। সংগ্রহের তারিখ ২০২১-১১-০৩।  "Nagar Darpane on Moviebuff.com"। Moviebuff.com। সংগ্রহের তারিখ ২০২১-১১-০৩।  FilmiClub। "Nagar Darpane (1975)"। FilmiClub (ইংরেজি ভাষায়)। সংগ্রহের তারিখ ২০২১-১১-০৩।  "Nagar Darpane (1975)"। Indiancine.ma। সংগ্রহের তারিখ ২০২১-১১-০৩।  ইন্টারনেট মুভি ডেটাবেজে নগর দর্পনে (ইংরেজি)
বাংলাদেশের আইন, বিচার ও সংসদ বিষয়ক মন্ত্রী

আইন, বিচার ও সংসদ বিষয়ক মন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি আইন, বিচার ও সংসদ বিষয়ক মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'আইন, বিচার ও সংসদ বিষয়ক মন্ত্রী' হিসাবে নিয়োগ প্রাপ্ত হন। আইন, বিচার ও সংসদ বিষয়ক মন্ত্রী হিসাবে দায়িত্ব পালনকারীদের তালিকা নিম্নরূপ: রাজনৈতিক দল       বাংলাদেশ আওয়ামী লীগ       বাংলাদেশ জাতীয়তাবাদী দল       জাতীয় পার্টি       নির্দলীয় "মাননীয় মন্ত্রী/উপদেষ্টাগণের নাম ও মেয়াদকাল"। বাংলাদেশ জাতীয় তথ্য বাতায়ন। সংগ্রহের তারিখ ৩ নভেম্বর ২০২১।
অসুর (ওয়েব ধারাবাহিক)

অসুর একটি ২০২০ সালে ভুট প্ল্যাটফর্মে মুক্তিপ্রাপ্ত একটি ভারতীয় থ্রিলার হিন্দি ওয়েব সিরিজ, যা তানভীর বুকওয়ালা এটি প্রযোজনা করেছেন ডিং এন্টারটেইনমেন্ট থেকে। সিরিজটিতে অভিনয় করেছেন আরশাদ ওয়ার্সি, বরুণ সোবতি এবং অমে ওয়াঘ। আধুনিককালের একজন সিরিয়াল কিলারকে নিয়ে সিরিজটি তৈরি হয়েছে। সিরিয়াল কিলার ধর্মের ভাবধারা প্রভাবিত হয়েছে ভীষণভাবে। এই সিরিজের মাধ্যমেই ওটিটিতে অভিষেক ঘটে আরশাদ ওয়ারসির। রহস্যময় শহর বারাণসীর পটভূমিতে, অসুর নিখিল নায়ারকে অনুসরণ করে, একজন ফরেনসিক-বিশেষজ্ঞ-শিক্ষক, যিনি সেন্ট্রাল ব্যুরো অফ ইনভেস্টিগেশনে তার মূলে ফিরে আসেন এবং তার প্রাক্তন পরামর্শদাতা ধনঞ্জয় রাজপুতের সাথে নিজেকে ধরা পড়েন একটি নৃশংস সিরিয়াল কিলারের সাথে একটি বিড়াল এবং ইঁদুর খেলা। এর পরে যা হল সাসপেন্স, পৌরাণিক কাহিনী এবং সম্পূর্ণ সম্পর্কহীন কিছু লোকের হত্যার মিশ্রণ। ধারণাটি সম্পূর্ণ নতুন। এই ওয়েব সিরিজটি আধুনিক যুগে হিন্দু পুরাণকে মানিয়ে নিয়ে তৈরি করা হয়েছে। একজন সিরিয়াল কিলারের পুরো দল নিয়মিতভাবে বিভিন্ন খুন করে চলেছে এবং সেন্ট্রাল ব্যুরো অফ ইনভেস্টিগেশন (সিবিআই) টিমের সর্বাত্মক প্রচেষ্টা সত্ত্বেও এই হত্যাকাণ্ড বন্ধ করা সম্ভব হয়নি। এই হত্যাকাণ্ডের মূল পরিকল্পনাকারী কে তা এখনও পুরোপুরি প্রকাশ করা হয়নি, সিজন 2 এ জানা যাবে। ধনঞ্জয় রাজপুত চরিত্রে আরশাদ ওয়ারসি নিখিল নায়ার চরিত্রে বরুন সোবতি নয়না নায়ার চরিত্রে অনুপ্রিয়া গোয়েঙ্কা নুশরাত সাইদ চরিত্রে রিধি ডোগরা লোলার্ক দুবে চরিত্রে শরীব হাশমি রসুল শেখ/শুভ জোশী চরিত্রে অমি ওয়াঘ শশাঙ্ক অবস্থির চরিত্রে পবন চোপড়া টিন শুভ জোশী চরিত্রে বিশেষ বানসাল কেশর ভরদাওয়াজের চরিত্রে গৌরব অরোরা রায়না সিং চরিত্রে অনভিতা সুদর্শন সমর্থ আহুজার চরিত্রে নিশাঙ্ক বর্মা আদিত্য জালানের চরিত্রে অর্ক ছাবরা মোক্ষ চরিত্রে আদিত্য লাল নীলকান্ত জোশীর চরিত্রে দীপক কাজির অঙ্কিত শর্মা চরিত্রে বনদীপ সরমা রাধাচরণ জোশীর চরিত্রে জয়ন্ত রায়না লোলার্কের স্ত্রীর চরিত্রে সুনয়না বেইল সাজিদ শেখের চরিত্রে জে জাভেরি "Asur review: Arshad Warsi, Barun Sobti show mixes up CID with Sacred Games for a pulpy new offering"। Hindustan Times। এপ্রিল ২, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Asur first impression: This thriller holds promise"। Indian Express। মার্চ ৫, ২০২০।  "Arshad Warsi makes his digital debut with Asur"। India Today। মার্চ ৪, ২০২০।
হাবিবুল ইসলাম ভূঁইয়া

হাবিবুল ইসলাম ভূঁইয়া বাংলাদেশের আইনজীবী ও রাজনীতিবিদ যিনি বাংলাদেশের আইন, বিচার ও সংসদ বিষয়ক মন্ত্রী ছিলেন। হাবিবুল ইসলাম ভূঁইয়া কিশোরগঞ্জ জেলায় জন্মগ্রহণ করেন। তিনি ঢাকা বিশ্ববিদ্যালয় থেকে ১৯৬৪ সালে বিএ ও ১৯৬৬ সালে এমএ পাশ করেন। একই বিশ্ববিদ্যালয় থেকে তিনি ১৯৬৮ সালে এলএলবি পাশ করেন। হাবিবুল ইসলাম ভূঁইয়া ১৯৬৫ সালে আইনজীবী হিসেবে কর্মজীবন শুরু করেন। তিনি ১৯৭০ সালে পূর্ব পাকিস্তানের হাইকোর্টের একজন আইনজীবী এবং ১৯৭৩ সালে পাকিস্তানের সুপ্রিম কোর্টের একজন আইনজীবী হিসেবে নিজেকে নথিভুক্ত করেন। তিনি বাংলাদেশের সুপ্রিম কোর্টের আপিল বিভাগের একজন সিনিয়র আইনজীবী হিসেবেও নথিভুক্ত। তিনি ১৯৮৮ সালে হাইকোর্ট বিভাগের বিচারক হিসাবে নিযুক্ত হন। ২ মে ১৯৯০ থেকে ৬ ডিসেম্বর ১৯৯০ সাল পর্যন্ত এরশাদের মন্ত্রিসভায় তিনি বাংলাদেশের আইন, বিচার ও সংসদ বিষয়ক মন্ত্রী হিসেবে দায়িত্ব পালন করেন। তিনি ১৯৯৮ সালে সুপ্রিম কোর্ট বার অ্যাসোসিয়েশনের সভাপতি নির্বাচিত হন। "মাননীয় মন্ত্রী/উপদেষ্টাগণের নাম ও মেয়াদকাল"। বাংলাদেশ জাতীয় তথ্য বাতায়ন। সংগ্রহের তারিখ ৩ নভেম্বর ২০২১।  "৪৭ বছর পর মন্ত্রীশূন্য কিশোরগঞ্জ"। দৈনিক প্রথম আলো। ৯ জানুয়ারি ২০১৯। সংগ্রহের তারিখ ৩ নভেম্বর ২০২১।  "Habibul Islam Bhuiyan"। Martindale-Hubbell (ইংরেজি ভাষায়)। ১৬ এপ্রিল ২০০৮। সংগ্রহের তারিখ ৩ নভেম্বর ২০২১।  "Principal Advisers, HABIBUL ISLAM BHUIYAN"। LAW & EQUITY (ইংরেজি ভাষায়)। ১৩ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২১।
লুক ফ্লোর্স

লুক ডন ফ্লোর্স (ইংরেজি: Luke Fleurs; ৩ মার্চ ২০০০ – ৩ এপ্রিল ২০২৪; লুক ফ্লোর্স নামে সুপরিচিত) একজন দক্ষিণ আফ্রিকান পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেছিলেন। ২০১৬ সালে, ফ্লোর্স দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। লুক ডন ফ্লোর্স ২০০০ সালের ৩রা মার্চ তারিখে দক্ষিণ আফ্রিকার কেপ টাউনে জন্মগ্রহণ করেছিলেনএবং সেখানেই তার শৈশব অতিবাহিত করেছিলেন। ফ্লোর্স জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছিলেন। ২০২৪ সালের ৩রা এপ্রিল তারিখে, তিনি ২৪ বছর বয়সে ছিনতাইয়ের ঘটনায় গুলিবিদ্ধ হয়ে নিহত হয়েছেন। ফ্লোরিডার জোহানেসবার্গ শহরতলির একটি পেট্রোল স্টেশনে এই গোলাগুলি হয়েছিল, সেই সময় বন্দুকধারীরা তার শরীরের উপরের অংশে গুলি করে এবং তার গাড়ি নিয়ে পালিয়ে যায়। দক্ষিণ আফ্রিকার প্রিমিয়ার ডিভিশন জানিয়েছে, তার স্মরণে ৬ এবং ৭ এপ্রিল প্রথম ও দ্বিতীয় স্তরের সব ম্যাচে এক মুহূর্ত নীরবতা পালন করা হবে। স্লোভোভিল, সোয়েটো থেকে ছয় সন্দেহভাজনকে পরে গ্রেপ্তার করা হয়েছিল এবং মনে করা হয়েছিল যে তারা গাউটেংয়ে সক্রিয় একটি কারজ্যাকিং সিন্ডিকেটের সদস্য। ফ্লেয়ার্সের স্মৃতিতে, কাইজার চিফস ২৬ নম্বর জার্সির অবসর ঘোষণা করেছে। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১৫।  "South Africa confirm final squad" [দক্ষিণ আফ্রিকার চূড়ান্ত দল ঘোষণা]। kickoff.com (ইংরেজি ভাষায়)। কিকঅফ। ৩ জুলাই ২০২১। ৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২১।  Kohler, Lorenz (৩ এপ্রিল ২০২৪)। "Chiefs Defender Fleurs Gunned Down In Hijacking"। iDiski Times। সংগ্রহের তারিখ ৩ এপ্রিল ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mncwabe, Sammy (২০২৪-০৪-০৪)। "Kaizer Chiefs soccer player Luke Fleurs killed in carjacking in Johannesburg"। CNN (ইংরেজি ভাষায়)। সংগ্রহের তারিখ ২০২৪-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Luke Fleurs: South African footballer shot dead in car hijacking"। BBC News (ইংরেজি ভাষায়)। ২০২৪-০৪-০৪। সংগ্রহের তারিখ ২০২৪-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Six arrested in connection with the murder and hijacking of South African player Luke Fleurs"। Africanews (ইংরেজি ভাষায়)। ২০২৪-০৪-১০। সংগ্রহের তারিখ ২০২৪-০৪-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সকারওয়েতে লুক ফ্লোর্স (ইংরেজি) ট্রান্সফারমার্কেটে লুক ফ্লোর্স (ইংরেজি) ওয়ার্ল্ডফুটবল.নেটে লুক ফ্লোর্স (ইংরেজি) ইএসপিএন এফসিতে লুক ফ্লোর্স (ইংরেজি)
সীমনা বিধানসভা কেন্দ্র

সীমনা বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)। ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৫,৯৬৭ জন, যার মধ্যে পুরুষ ভোটার ১৮,০৮৮ জন এবং নারী ভোটার ১৭,৮৭৯ জন। সীমনা বিধানসভা কেন্দ্রে ২০১৮ ভোটার লিঙ্গানুপাত ৯৮৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৩,৫৯৩ জন যার মধ্যে পুরুষ ভোটার ১৬,৭৪৫ জন এবং নারী ভোটার ১৬,৮৪৮ জন। "Final Result Sheet - Tripura General Legislative Election 2018" (পিডিএফ)। ceotripura.nic.in। সংগ্রহের তারিখ ১৯ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shangara Ram (১২ মে ২০০৫)। "Delimitation Commission of India - Notification"। eci.gov.in। সংগ্রহের তারিখ ২৫ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "District/AC Map - Chief Electoral Officer, Tripura"। ceotripura.nic.in। ৫ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Assembly Election Results Dates Candidate List Opinion/Exit Poll Latest News, Political Consulting Survey Election Campaign Management Company India"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tripura Assembly Election 2018, Tripura Vidhan Sabha Election Updates"। www.elections.in। সংগ্রহের তারিখ ২৯ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Wiining MLA's from Simna (ST) Till Date"। elections.in। সংগ্রহের তারিখ মে ১৩, ২০১৬।  "AC_Wise Final Result as per Form 13E"। ECI Tripura (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AC_Wise Final Result as per Form 18E"। ECI Tripura (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
.আইআর

.আইআর(.ir) ইরানের জন্য ইন্টারনেটের কান্ট্রি কোড টপ লেভেল ডোমেইন ( সিসিটিএলডি )।এটি ইনস্টিটিউট ফর রিসার্চ ইন ফান্ডামেন্টাল সায়েন্সেস দ্বারা পরিচালিত হয়।
ব্যাংককের ইতিহাস

থাইল্যান্ডের ব্যাংকক শহরের ইতিহাসের সূচনা ১৫ শতকের প্রথম দিকে, যখন এটি আয়ুথায়ার শাসনাধীন ছিল।চাও ফ্রায়া নদীর মুুুুখে সুবিধাজনক অবস্থানের জন্য এই শহর ক্রমশ গুরুত্ব অর্জন করতে থাকে। আয়ুুুুথায়ার পতনের পর রাজা তাকসিন নদীর পশ্চিম তীরে তার নতুন রাজধানী থনবুরি প্রতিষ্ঠা করেন।রাজা ফুথায়োতফা চুলালোক ১৭৮২ সালে তাকসিনের স্থলাভিষিক্ত হওয়ার পর রাজধানীটি পূর্ব তীরে স্থানান্তরিত করেন, তখনই শহরটির ভিত তার বর্তমান থাই নাম "ক্রুং থেপ মাহা নাখোন" এ প্রতিষ্ঠা লাভ করে।